**FELHASZNÁLÁSI SZERZŐDÉS**

mely létrejött egyrészről

**Budapesti Történeti Múzeum**

cím: 1014 Budapest, Szent György tér 2.;

adószám: 15490634-2-41,

törzskönyvi azonosító: 490638

számlaszám: 11784009-15490634-00000000

képviseli: Népessy Noémi főigazgató

mint engedélyező (továbbiakban: Engedélyező)

másrészről

**név/cégnév…………………………………**

lakóhely/székhely:

cégjegyzékszám:

adóazonosító/adószám:

képviseli:

mint felhasználó (továbbiakban: Felhasználó[[1]](#footnote-1)) között az alulírott napon, az alábbi feltételekkel jött létre:

**Preambulum**

A Felek rögzítik, hogy az Engedélyező a tulajdonában/vagyonkezelésében álló a BTM Kiscelli Múzeum ………… Gyűjteményben található mű(vek)ről tanulmányi illetve publikációs célra digitális reprodukciót készít. Jelen szerződést a Felek a digitális reprodukció(k) felhasználása céljából kötik.

**1. A szerződés tárgya**

Jelen szerződés alapján az Engedélyező hozzájárul az alábbi digitális reprodukció(k), jelen szerződésben rögzítettek szerinti felhasználásához:

(*5-nél több tétel esetén kérnénk külön lapon csatolni*)

|  |  |  |
| --- | --- | --- |
| **Leltári szám/****Jelzet** | **Megnevezés** | **Felbontás** |
|  |  |  |
|  |  |  |
|  |  |  |
|  |  |  |
|  |  |  |

**Felhasználás célja:**

**módja:**

**időtartama:**

(*időszaki kiállítás esetén*)

**Az időszaki kiállítás címe:**

**helye:**

**tervezett időtartama:**

**2. A felhasználás módja**

2.1. Amennyiben a felhasználás időtartamát a Felek az 1. pontban kifejezetten nem határozzák meg, a jelen szerződés által biztosított felhasználási jog nem kizárólagos és a szerződés aláírásától számított egy éven belüli egyszeri használatra érvényes.

2.2. A digitális reprodukciók felhasználása alkalmával a Felhasználó az adott műtárgyat őrző gyűjtemény nevét köteles feltüntetni a következő formában: **BTM Kiscelli Múzeum …………… Gyűjtemény**.

**3. A felhasználás díja**

3.1. Az 1. pont szerinti digitális reprodukció(k) használatáért a **Felhasználó …….-Ft + ÁFA,/darab, összesen ……………………-Ft, azaz …………….. forint** felhasználási díjat köteles megfizetni az Engedélyező részére, az általa kiállított számla alapján, annak kézhezvételét követő 10 napon belül.

3.2. Az Engedélyező - eltérő megállapodás hiányában - a digitális felvétel(eke)t elektronikus levél mellékleteként adja át a Felhasználónak a 3.1. pont szerinti felhasználási díj megfizetését követő 20 napon belül.

3.3. Az Engedélyező vagy az Engedélyező megbízásából harmadik személy által készített digitális reprodukció(k) felhasználási díja független a digitális reprodukció(ko)n ábrázolt, eredeti műtárgy(ak)on esetlegesen fennálló jogoktól. Ezen jogok tekintetében a Felhasználó köteles külön engedélyt kérni attól a személytől/szervezettől, aki ez utóbbi jog gyakorlására jogosult. Az Engedélyező semmilyen felelősséget nem vállal a harmadik személy ebből fakadó esetleges igényéért.

3.4. A 3.1. pont szerinti felhasználási díj megfizetése a védelmi idő (1999. évi LXXVI. törvény a szerzői jogról, 31.§) alatt nem helyettesíti a szerzői jog jogosultjának engedélyét.[[2]](#footnote-2)\*

**4. Jogok és kötelezettségek**

4.1. Az Engedélyező előzetes engedélye nélkül, a digitális reprodukció(k) a jelen szerződésben foglaltaktól eltérő feltételekkel nem használható(k).

4.2. Az Engedélyező előzetes engedélye nélkül a digitális reprodukció(k), vagy annak többszörözött változata semmilyen módon és semmilyen célból nem adható át harmadik személynek.

4.3. Az Engedélyező előzetes engedélye nélkül a digitális reprodukció(k) semmilyen módon nem torzítható(k), nem csonkítható(k) meg (pl. részlet kivágása) és nem csorbítható(k) vagy változtatható(k) meg (pl. szöveggel történő felülírás). Amennyiben a Felhasználó - az Engedélyező hozzájárulásával – a digitális reprodukció egy részletét használja, a 2.2. pont szerinti hivatkozásnak tartalmaznia kell a „részlet”-re történő utalást.

4.4. A használat után a Felhasználó a képi és szöveges anyagot haladéktalanul köteles valamennyi adathordozóról eltávolítani.

4.5. A Felhasználó köteles az elkészült kiadványból vagy egyéb tárgyból, a megjelenést követő 30 napon belül …. példányt ingyenesen, postai úton, vagy egyéb igazolható módon megküldeni az Engedélyező részére.

4.6. Jelen szerződéstől eltérő, valamint további felhasználás a szerzői jogról szóló 1999. évi LXXVI. törvény értelmében díjköteles, és a Felek között úgy újabb szerződés megkötése szükséges.

4.7. Amennyiben Felhasználó a jelen szerződésben vállalt bármelyik kötelezettségét megszegi, az Engedélyező jogosult azonnali hatállyal megtiltani az 1. pontban megjelölt digitális reprodukció felhasználását és követelheti a Felhasználó jogsértéstől való eltiltását. Amennyiben Felhasználó a jelen szerződésből eredő jogain túlterjeszkedve (így különösen az Engedélyező tájékoztatása nélküli ismételt kiadás, utánnyomás vagy többletpéldányok megjelentetése) a digitális reprodukciót felhasználja, vagy harmadik személy részére jogosulatlanul továbbadja, úgy tudomásul veszi, hogy a jelen szerződés 3.1. pontjában meghatározott díj háromszorosát tartozik bánatpénzként az Engedélyező részére megfizetni, továbbá az Engedélyező követelheti a jogosulatlan felhasználással okozott teljes kára megtérítését is.

**5. Záró rendelkezések**

5.1. A jelen szerződés feltételeit a felek kölcsönös megállapodás alapján, és csak írásban módosíthatják.

5.2. Az esetleges vitás kérdéseket a Felek egymás között békés úton igyekeznek rendezni. Az egyeztetés eredménytelensége esetén a vitás kérdéseik tekintetében alávetik magukat a polgári perrendtartásról szóló 2016. évi CXXX. törvény szerint hatáskörrel és illetékességgel rendelkező bíróságnak.

5.3. Az Engedélyező az államháztartásról szóló 2011. évi CXCV. törvény (Áht.) 41. § (6) bekezdésében foglalt rendelkezések ismeretében kijelenti, hogy az Áht. 1. § 4. pontjában hivatkozott, a nemzeti vagyonról szóló 2011. évi CXCVI. törvény (Nvt.) 3. § (1) bekezdés 1. pont a) alpontja szerint átlátható szervezetnek minősül, így az Áht. 41. § (6) bekezdése alapján – és egyéb akadály hiányában – jogosult a jelen szerződés megkötésére.

5.4. A jelen megállapodás az Engedélyező hatályos *Felhasználói szabályzata* alapján készült, és a Felhasználó a jelen szerződés aláírásával elismeri, hogy a szabályzatot megismerte és tudomásul veszi az abban foglaltakat.

http://www.btm.hu/hu/contents/details/29-Kutatoszolgalatok

A jelen szerződésben nem szabályozott kérdésekre a Ptk. szerződésekre vonatkozó általános, valamint a szerzői jogról szóló 1999. évi LXXVI. törvény rendelkezései az irányadóak.

A felek a jelen felhasználási szerződést elolvasás és megértés után, mint akaratukkal mindenben megegyezőt 4, azaz négy, egymással szó szerint azonos, eredeti példányban jóváhagyólag írják alá (amelyből az Engedélyezőt 3, azaz három, a Felhasználót pedig 1, azaz egy példány illeti meg).

*A Felek a jelen szerződés aláírásával kifejezetten tudomásul veszik és megállapítják, hogy a  koronavírus-járvány (COVID-19) járvány miatti egyes állami, kormányzati, önkormányzati, hatósági stb. intézkedések, illetve a járvány folyamatos terjedésének ténye és az ebből következő gazdasági, társadalmi és egyéb folyamatok a jövőre nézve a szerződés teljesítése szempontjából jelentős bizonytalanságot hordoznak magukban, a szerződés teljesítését jelentősen veszélyeztethetik, adott esetben lehetetlenné tehetik.*

*Figyelemmel a fenti rendelkezésekre, abban az esetben, ha a COVID-19-re tekintettel a szerződés szerinti teljesülés egyik félnek sem felróható okból ellehetetlenül - ide értve különösen az állami, kormányzati, helyi kormányzati, fenntartói vagy egyéb korlátozó vagy kötelező intézkedéseket, az azoknak  való megfeleléssel kapcsolatos, ésszerűen meghozott egyedi döntéseket, vagy szükségszerűen és ésszerűen meghozott egyéb, a jelen szerződés teljesítését érintő, gazdasági vagy egészségügyi jellegű, vagy egyéb szükségszerű döntéseket -, úgy jelen szerződés megszűnik. A Felek vállalják, hogy a szerződés megszűnéséig igazoltan nyújtott szolgáltatások pénzbeni ellenértékét megtérítik, illetve ha a már teljesített pénzbeli szolgáltatásnak megfelelő ellenszolgáltatást a másik fél nem teljesítette, a pénzbeli szolgáltatás - ide értve különösen az előleget vagy egyéb kifizetett számlát - visszajár.*

Budapest, 2022. ……………….

|  |  |
| --- | --- |
|  \_\_\_\_\_\_\_\_\_\_\_\_\_\_\_\_\_ Budapesti Történeti Múzeum képviseli: Népessy Noémi főigazgató Engedélyező |  \_\_\_\_\_\_\_\_\_\_\_\_\_\_\_\_\_ (cégnév) képviseli: név/beosztás Felhasználó |

Az államháztartásról szóló törvény végrehajtásáról szóló 368/2011. (XII. 31.) Korm. rendelet 55.§ (1) bekezdésére tekintettel a pénzügyi ellenjegyzés tényét a BTM tekintetében ………………………napján igazolom.

|  |  |
| --- | --- |
|  \_\_\_\_\_\_\_\_\_\_\_\_\_\_\_\_\_ Csiki Attila gazdasági igazgató  |  |

1. Magánszemély Felhasználó esetén, a Felhasználó tudomásul veszi, hogy az adatkezelés jogalapja az Európai Parlament és a Tanács (EU) 2016/679 rendelete (a továbbiakban: GDPR) 6. cikk (1) bekezdés b) pontja (az adatkezelés olyan szerződés teljesítéséhez szükséges, amelyben az érintett az egyik fél, vagy az a szerződés megkötését megelőzően az érintett kérésére történő lépések megtételéhez szükséges). [↑](#footnote-ref-1)
2. \* Bármely szerzői jogi kérdés esetén forduljon a HUNGART Vizuális Művészek Közös Jogkezelő Társasága Egyesülethez (www.hungart.org), mint közös jogkezelőhöz. [↑](#footnote-ref-2)